section_heading: Životopis
paragraph_text: Nijemac po majci, Hrvat po ocu, Eric započinje karijeru 1991. godine nastupajući kao komičar u lokalnom baru u Melbourneu. Dvije godine kasnije pojavljuje se na televiziji nastupajući u seriji Full Frontal i svom vlastitom komičarskom showu The Eric Bana Show Live. Prvu filmsku (sporednu) ulogu ostvario je 1997. godine u The Castle. 2000. godine se ponovno pojavljuje u televizijskoj seriji, ovaj put u Something in the Air. Iste godine, u filmu Chopper utjelovljuje Marka Choppera Reada, kultnog kriminalca i ubojicu. Za ulogu u tome filmu dobio je od Australskog filmskog instituta nagradu za najboljeg glumca u glavnoj ulozi.